Osnovna škola Sveti Križ Začretje, Školska 5, 49223, Sveti Križ Začretje

**ELEMENTI I MJERILA OCJENJIVANJA TE NAČINI I POSTUPCI VREDNOVANJA U NASTAVI ENGLESKOG JEZIKA**

Nastavnici: Maja Čajko i Emanuela Mijatović

**Vrednovanje** je sustavno prikupljanje podataka u procesu učenja i postignutoj razini kompetencija: znanjima, vještinama, sposobnostima, samostalnosti i odgovornosti prema radu, u skladu s unaprijed definiranim i prihvaćenim načinima, postupcima i elementima, a sastavnice su praćenje, provjeravanje i ocjenjivanje.

Za prikupljanje informacija o učenikovu učenju i njegovim postignućima primjenjuju se raznoliki pristupi vrednovanju koji se međusobno razlikuju s obzirom na svrhu primjene, interpretaciju i korištenje prikupljenih podataka. Učenici će se vrednovati sumativno i formativno.

**Formativno vrednovanje** jest vrednovanje učeničkih postignuća koje se odvija za vrijeme učenja i poučavanja radi davanja informacija o učenikovu napredovanju i unapređivanja budućeg učenja i poučavanja, poticanja učeničkih refleksija o učenju, utvrđivanja manjkavosti u učenju, prepoznavanja snaga te planiranja budućeg učenja i poučavanja. Iako ovo vrednovanje ne rezultira brojčanom ocjenom utječe na sveukupnu ocjenu iz samog predmeta.

Vrednovanje naučenoga jest **sumativno vrednovanje** kojem je svrha procjena usvojenosti odgojno-obrazovnih ishoda nakon određenog (kraćeg ili dužeg) razdoblja učenja i poučavanja. Njime se sažimaju informacije o tome što učenik zna i može učiniti u određenoj vremenskoj točki kako bi se dokumentiralo i izvijestilo o njegovim postignućima i napredovanju. U tu se svrhu vrednovanje naučenoga uglavnom koristi ocjenama ili nekom drugom sumativnom procjenom.

**Praćenje** je sustavno uočavanje i bilježenje zapažanja o postignutoj razini kompetencija i postavljenim zadacima definiranim nacionalnim i predmetnim kurikulumom, nastavnim planom i programom te strukovnim i školskim kurikulumom.

Cilj upisivanja bilježaka o razvoju interesa i sposobnosti učenika je prije svega povratna informacija učeniku i roditeljima, ali i učitelju i razredniku. Svrha bilješki je uočavanje i isticanje učenikovih jakih strana koje djeluju poticajno na učenikov rad, ali i uočavanje prostora za napredak. Bilježi se ono što je važno i što može koristiti u daljnjemu praćenju i pedagoškom tretmanu učenika. U rubriku se zapisuju i podaci o provedenim provjerama znanja koji su kod pisanih radova popraćeni brojem bodova, a kod usmenih provjera kratkim opisom sadržaja i razine usvojenosti znanja. Predlažu se sljedeće sastavnice opisnog praćenja: učenje, samostalnost u radu i radne navike, interes i pažnja te razina znanja.

**Provjeravanje** podrazumijeva procjenu postignute razine kompetencija u nastavnome predmetu ili području i drugim oblicima rada u školi tijekom školske godine.

**Ocjenjivanje** je pridavanje brojčane ili opisne vrijednosti rezultatima praćenja i provjeravanja učenikovog rada prema sastavnicama ocjenjivanja svakog nastavnog predmeta.

**Zaključna ocjena** prema Pravilniku o praćenju i vrednovanju učenika ne mora neizostavno biti aritmetička sredina ocjena upisanih u rubrike. Zaključna ocjena odražava učenikovo sveukupno zalaganje i rad tijekom cijele školske godine. Kod zaključivanja ocjena učitelj uzima u obzir i redovito pisanje domaćih zadaća i ocjene koje se upisuju u bilješke.

**Učenici s posebnim potrebama:** Sukladno Pravilniku o osnovnoškolskom odgoju i obrazovanju učenika s teškoćama u razvoju učenik s posebnim potrebama svladava nastavni program prema utvrđenoj razini teškoće, odnosno prema redovnom nastavnom programu uz primjenu individualiziranih postupaka ili prema prilagođenom programu. Prilagođeni program iz članka 4. ovog pravilnika je program primjeren osnovnim karakteristikama teškoće u djeteta, a u pravilu pretpostavlja smanjivanje intenziteta i ekstenziteta pri izboru nastavnih sadržaja obogaćenih specifičnim metodama, sredstvima i pomagalima. Ispitivanje, kao i ostali postupci, ovisi o učenikovim sposobnostima i mogućnostima i mogućim načinima komuniciranja i izražavanja (usmeno, pismeno, gestovno, izradbom nekog rada i slično). Načini i oblici provjeravanja bit će primjereni učeniku i njegovim specifičnostima, djelovat će afirmativno i poticajno na učenike, kako bi kvalitetno iskoristili očuvane sposobnosti, i razvili nove.

**Elementi vrednovanja za peti, šesti, sedmi i osmi razred:**

• Slušanje s razumijevanjem

• Čitanje s razumijevanjem

• Govorenje

• Pisanje

Jezične zakonitosti sastavni su dio usmenog i pisanog izražavanja te se ovladanost njima može vrednovati zasebno (formativno), a ocjenjuju se integrirano (sumativna procjena).

 U toku godine učenike će se pratiti formativno putem raznovrsnih načina vrednovanja: rubrike, anegdotske zabilješke, učeničke mape, ciljana propitivanja za provjeru razumijevanja, promatranje učitelja, kviz, igranje uloga, domaće zadaće, kraće pisane provjere znanja, pisanje diktata, opažanja učenika tijekom individualnog rada ili rada u skupinama, rasprave u skupinama, samovrednovanje i vršnjačko vrednovanje i slično.

Kod vrednovanja u rubrikama: „Slušanje s razumijevanjem“ i „Čitanje s razumijevanjem“ tekst podrazumijeva sve proizvode jezične upotrebe – govorni, pisani, vizualni ili multimodalni.

Multimodalni tekstovi kombiniraju jezik s drugim sustavima komuniciranja kao što su tiskani ili digitalni tekst, vizualna pomagala te zvučna ili govorna riječ. Ovisno o godini učenja i poučavanja ishoda, tekstovi se razlikuju po dužini i složenosti. Broj riječi koji definira dužinu teksta razlikuje se u receptivnim i produktivnim djelatnostima.

U djelatnostima slušanja i čitanja vrlo kratak tekst ima do 100 riječi, kratak tekst između 100 i 300 riječi (u 5. razredu 100 – 200 riječi, a u 6. razredu 200 –300 riječi), srednje dug tekst ima između 300 i 600 riječi (u 7. razredu 300 – 500, a u 8. razredu 500 – 600 riječi), dok dug tekst ima više od 600 riječi. U djelatnostima govorenja i pisanja vrlo kratak tekst ima do 40 riječi, kratak između 40 i 80 riječi (u 5. razredu 40 – 60 riječi, u 6. razredu 60 – 70 riječi, a u 7. razredu 70 – 80 riječi), srednje dug tekst ima između 80 i 200 riječi (u 8. razredu 80 – 100 riječi), a dug tekst više od 200 riječi.

Složenost teksta ovisi o kvantitativnim i kvalitativnim pokazateljima složenosti i učenikovu poznavanju teme teksta. Kvantitativni pokazatelji složenosti odnose se na obilježja riječi i rečenica poput dužine, učestalosti i složenosti, a kvalitativni pokazatelji na vrstu teksta, složenost izloženih ideja, stil autora i način na koji je tekst strukturiran i prezentiran. Budući da su učenikova prethodna znanja o temi treći čimbenik o kojemu ovisi složenost teksta, procjena složenosti, uz navedene pokazatelje, ovisi i o stručnoj procjeni učitelja.

**Pisane provjere**

Tijekom školske godine piše se više većih pismenih provjera znanja (sami broj određuje učitelj s obzirom na individualne potrebe i posebnosti pojedinog razreda) te po potrebi više kraćih provjera znanja (koje se ocjenjuju formativno). Rezultati pisane provjere se upisuju u rubrike OVISNO O DJELATNOSTI KOJA SE TESTIRA prema bodovnoj skali za pisane provjere :

odličan – 90-100%

vrlo dobar – 80-89%

dobar - 65-79%

dovoljan – 50-64%

nedovoljan - manje od 50%

**Školska zadaća** je vezana uz teme iz cjelina koje su obrađene. Ocjena iz školske zadaće sastoji se od 3 komponente i u konačnici predstavlja njihovu aritmetičku sredinu :

1. ostvarenje zadatka (task achievement), pri čemu učenik mora poštivati pravila pisanog izražavanja poput podjele na odlomke (uvod, glavni dio, zaključak), razrađenost misli i ideja, argumentiranje, iznošenje vlastitog stava u zaključku i slično.

2. gramatika (grammar), pri čemu učenik primjenjuje prikladne i točne gramatičke strukture

3. rječnik i pravopis (vocabulary and spelling), pri čemu učenik rabi jezični registar, pravopisno točne i prikladne leksičke jedinice vezane uz temu školske zadaće.

**Uvodno ili inicijalno provjeravanje**

Svako se inicijalno provjeravanje mora napraviti i provesti do kraja 2. tjedna od početka nastavne godine, a pisane inicijalne provjere ne ubrajaju se u broj planiranih pisanih provjera. Unosi se bodovno stanje ili postotak ili ocjena u zagradi u rubriku za bilješke. Predmetni nastavnici zadržavaju pravo hoće li i u kojem razredu će dati inicijalni test.

**5. RAZRED**

|  |  |
| --- | --- |
| **Slušanje s razumijevanjem** | Provjera razumijevanja slušanog teksta, rad na satu i slušanje uputa za rad, aktivnost, dodatni rad koji treba prezentirati ili odgovoriti na pitanja i time pokazati razumijevanje obavljenog zadatka / projekta. Provjera i ocjena odabranih sadržaja iz kulture i civilizacije. Projekti su : poster, rad u skupini,role play, reći nešto o slušanoj priči. |
| **Čitanje s razumijevanjem** | Provjera razumijevanja čitanog teksta, rad na satu i slušanje uputa za rad, aktivnost, dodatni rad koji treba prezentirati ili odgovoriti na pitanja i time pokazati razumijevanje obavljenog zadatka / projekta. Provjera i ocjena odabranih sadržaja iz kulture i civilizacije. Projekti su : poster, rad u skupini,role play, reći nešto o pročitanoj priči. |
| **Govorenje** | Usmena provjera: pitanja i odgovori, govorna produkcija i interakcija ( rad u paru i skupini ), poznavanje vokabulara i jezičnih struktura iz lekcija i korištenje u kontekstu, povezivanje nastavnih sadržaja s vlastitim životom.Kratko govoriti o obrađenoj temi. |
| **Pisanje** | Četiri ispita znanja u godini. Zadaci su: dopunjavanje, spajanje, svrstavanje, višestruki izbor. Dvije školske zadaće, pregled bilježnice i radne bilježnice, izrada projekata. Svako pisanje je vođeno pitanjima i uputama, zadan je broj riječi. |

|  |  |  |  |  |
| --- | --- | --- | --- | --- |
|  | Slušanje s razumijevanjem | Čitanje s razumijevanjem | Govorenje | Pisanje |
| Odličan | Učenik u gotovo svim aktivnostima pokazuje razumijevanje kratkoga i jednostavnoga teksta poznate tematike. Uočava ključne informacije i povezuje ih s primjerima. Odgovara na pitanja, ispravlja netočne tvrdnje, točno nadopunjuje riječi koje nedostaju u tekstu. | Učenik u gotovo svim aktivnostima pokazuje razumijevanje kratkoga i jednostavnoga teksta poznate tematike.Učenik samostalno primjenjuje sva odgovarajuća intonacijska obilježja. Samostalno dolazi do značenja novih riječi i fraza logičkim zaključivanjem. | Učenik samostalno planira i povezuje elemente teksta te samostalno govori kratak i jednostavan tekst poznate tematike na temelju predloška. Samostalno ispravlja svoj govor. Učenik sudjeluje u kratkome i jednostavnome razgovoru poznate tematike postavljajući vlastita pitanja i dajući vlastite odgovore te samostalno prepoznaje priliku za preuzimanje riječi. U potpunosti usvojio obrađeni vokabular; tečno i samostalno sastavlja rečenice, bazirane na obrađenom vokabularu. Točno i potpunim odgovorima odgovara na postavljena pitanja. | Učenik samostalno zapisuje sve učestale izgovorene riječi. Učenik samostalno oblikuje pisani kratak i jednostavan tekst poznate tematike na temelju predloška, povezuje sve dijelove, primjenjuje osnovna pravopisna pravila i kreativno se izražava. |
| Vrlo dobar | Učenik uz povremenu pomoć u većini aktivnosti pokazuje razumijevanje kratkoga i jednostavnoga teksta poznate tematike te navodi ključnu informaciju. Uz manje poteškoće odgovara na pitanja, točno ispravlja većinu netočnih tvrdnji, te točno nadopunjuje većinu riječi koje nedostaju u tekstu. | Učenik uz povremenu pomoć u većini aktivnosti pokazuje razumijevanje kratkoga i jednostavnoga teksta poznate tematike. Učenik uz povremenu pomoć primjenjuje odgovarajuća intonacijska obilježja. Razumije glavnu poruku teksta. Eventualne greške brzo ispravlja. | Učenik uz povremenu pomoć planira i povezuje elemente teksta te uz povremenu pomoć govori kratak i jednostavan tekst poznate tematike na temelju predloška. Uz povremenu pomoć ispravlja svoj govor. Učenik sudjeluje u kratkome i jednostavnome razgovoru poznate tematike postavljajući većinom vlastita pitanja i dajući većinom vlastite odgovore te uz povremenu pomoć prepoznaje priliku za preuzimanje riječi. Većinom je usvojio obrađeni vokabular; uz manje greške sastavlja rečenice, bazirane na obrađenom vokabularu. Većinom točno i potpunim odgovorima odgovara na postavljena pitanja. | Učenik uz povremenu pomoć zapisuje većinu učestalih izgovorenih riječi. Učenik uz povremenu pomoć oblikuje pisani kratak i jednostavan tekst poznate tematike na temelju predloška, povezuje gotovo sve dijelove, primjenjuje osnovna pravopisna pravila. |
| Dobar | Učenik uz čestu pomoć u većini aktivnosti pokazuje razumijevanje kratkoga i jednostavnoga teksta poznate tematike te navodi ključnu informaciju. Uz pomoć nastavnika odgovara točno na postavljena pitanja, točno ispravlja dio netočnih tvrdnji, te točno nadopunjuje dio riječi koje nedostaju u tekstu. | Učenik uz čestu pomoć u većini aktivnosti pokazuje razumijevanje kratkoga i jednostavnoga teksta poznate tematike. Učenik uz čestu pomoć primjenjuje odgovarajuća intonacijska obilježja. Glavnu poruku teksta razumije samo djelomično.Greške sam teško ispravlja. | Učenik uz čestu pomoć planira i povezuje elemente teksta te uz čestu pomoć govori kratak i jednostavan tekst poznate tematike na temelju predloška. Uz čestu pomoć ispravlja svoj govor. Učenik sudjeluje u kratkome i jednostavnome razgovoru poznate tematike postavljajući naučena i dio vlastitih pitanja i odgovarajući naučenim i vlastitim odgovorima te uz čestu pomoć prepoznaje priliku za preuzimanje riječi. Vokabular je skroman, a izražavanje i odgovaranje uz čestu pomoć učitelja. Izražava se uglavnom na poticaj, uz dosta pogrešaka. | Učenik uz čestu pomoć zapisuje dio učestalih izgovorenih riječi. Učenik uz čestu pomoć oblikuje pisani kratak i jednostavan tekst pozna te tematike na temelju predloška, povezuje većinu dijelova, primjenjuje osnovna pravopisna pravila. |
| Dovoljan | Učenik uz stalnu pomoć u manje zahtjevnim aktivnostima pokazuje razumijevanje kratkoga i jednostavnoga teksta poznate tematike te navodi ključnu informaciju. Uz pomoć nastavnika odgovara djelomično točno na postavljena pitanja koristeći uglavnom kratke odgovore. Ispravak netočnih tvrdnji te točno nadopunjavanje teksta teče otežano i uz nastavnikovu pomoć. | Učenik uz stalnu pomoć u manje zahtjevnim aktivnostima pokazuje razumijevanje kratkoga i jednostavnoga teksta poznate tematike. Učenik uz stalnu pomoć primjenjuje određena odgovarajuća intonacijska obilježja. Učenik pravi ozbiljne greške u konverzaciji i izgovoru zbog čega se teško zaključuje što želi. Greške ispravlja isključivo uz pomoć učitelja. Glavnu poruku teksta razumije isključivo uz objašnjenja i pojednostavljenja. | Učenik uz stalnu pomoć planira i povezuje elemente teksta te govori kratak i jednostavan tekst poznate tematike na temelju predloška. Ispravlja svoj govor uz stalnu pomoć. Učenik sudjeluje u kratkome i jednostavnome razgovoru poznate tematike postavljajući naučena pitanja i odgovarajući naučenim odgovorima te uz stalnu pomoć oblikuje vlastite odgovore i prepoznaje priliku za preuzimanje riječi. Usvojio jako malo obrađenog vokabulara. Nije u stanju samostalno sastavljati rečenice, može pravilno ponoviti po modelu. Ima poteškoća u razumijevanju pitanja te na njih odgovara isključivo uz pomoć učitelja. | Učenik uz stalnu pomoć zapisuje jednostavne učestale izgovorene riječi Učenik uz stalnu pomoć oblikuje pisani kratak i jednostavan tekst pozna te tematike na temelju predloška, povezuje dio dijelova, primjenjuje neka osnovna pravopisna pravila.  |
| Nedovoljan | Učenik uz stalnu pomoć u manje zahtjevnim aktivnostima ne pokazuje razumijevanje kratkoga i jednostavnoga teksta poznate tematike. Ne odgovara na pitanja koja zahtijevaju kratki odgovor niti uz stalnu pomoć nastavnika. Ne može nadopuniti tekst niti uz nastavnikovu pomoć. | Učenik uz stalnu pomoć u manje zahtjevnim aktivnostima ne pokazuje razumijevanje kratkoga i jednostavnoga teksta poznate tematike. Učenik pravi ozbiljne greške u konverzaciji i izgovoru zbog čega se ne može zaključiti što želi reći; teško se izražava; rječnik mu je oskudan. Ne razumije dijelove teksta ni uz objašnjenja i pojednostavljenja.  | Učenik uz stalnu pomoć ne povezuje elemente teksta te ne može reproducirati kratak i jednostavan tekst poznate tematike na temelju predloška. Većinu vokabulara nije usvojio, a na pitanja ne odgovara niti uz stalnu pomoć učitelja. | Učenik uz stalnu pomoć ne može zapisati jednostavne učestale izgovorene riječi. Ne koristi slova kojih nema u hrvatskom jeziku. Ne može oblikovati pisani kratak i jednostavan tekst poznate tematike na temelju predloška čak ni uz stalnu pomoć učitelja. Osnovna pravopisna pravila uglavnom ne primjenjuje.  |

**6. RAZRED**

|  |  |
| --- | --- |
| **Slušanje s razumijevanjem** | Provjera razumijevanja slušanog teksta, rad na satu i slušanje uputa za rad, aktivnost, dodatni rad koji treba prezentirati ili odgovoriti na pitanja i time pokazati razumijevanje obavljenog zadatka / projekta. Provjera i ocjena odabranih sadržaja iz kulture i civilizacije. Projekti su : poster, rad u skupini,role play, reći nešto o slušanoj priči. |
| **Čitanje s razumijevanjem** | Provjera razumijevanja čitanog teksta, rad na satu i slušanje uputa za rad, aktivnost, dodatni rad koji treba prezentirati ili odgovoriti na pitanja i time pokazati razumijevanje obavljenog zadatka / projekta. Provjera i ocjena odabranih sadržaja iz kulture i civilizacije. Projekti su : poster, rad u skupini,role play, reći nešto o pročitanoj priči. |
| **Govorenje** | Usmena provjera: pitanja i odgovori, govorna produkcija i interakcija ( rad u paru i skupini ), poznavanje vokabulara i jezičnih struktura iz lekcija i korištenje u kontekstu, povezivanje nastavnih sadržaja s vlastitim životom.Kratko govoriti o obrađenoj temi. |
| **Pisanje** | Četiri ispita znanja u godini. Zadaci su: dopunjavanje, spajanje, svrstavanje, višestruki izbor. Dvije školske zadaće, pregled bilježnice i radne bilježnice, izrada projekata. Svako pisanje je vođeno pitanjima i uputama, zadan je broj riječi. |

|  |  |  |  |  |
| --- | --- | --- | --- | --- |
|  | Slušanje s razumijevanjem | Čitanje s razumijevanjem | Govorenje | Pisanje |
| Odličan | Učenik u gotovo svim aktivnostima pokazuje razumijevanje kratkoga i jednostavnoga teksta poznate tematike. Uočava ključne informacije i povezuje ih s primjerima. Odgovara na pitanja, ispravlja netočne tvrdnje, točno nadopunjuje riječi koje nedostaju u tekstu. U radu je samostalan te uočava eventualne, rijetke pogreške koje potom ispravlja. | Učenik u gotovo svim aktivnostima pokazuje razumijevanje kratkoga i jednostavnoga teksta poznate tematike.Učenik samostalno primjenjuje sva odgovarajuća intonacijska obilježja. Samostalno dolazi do značenja novih riječi i fraza logičkim zaključivanjem. | Učenik samostalno planira i povezuje elemente teksta te samostalno govori kratak tekst poznate tematike na temelju predloška. Samostalno ispravlja svoj govor. Učenik sudjeluje u kratkom razgovoru poznate tematike te samostalno prepoznaje priliku za preuzimanje riječi. U potpunosti usvojio obrađeni vokabular; tečno i samostalno sastavlja rečenice, bazirane na obrađenom vokabularu. Točno i potpunim odgovorima odgovara na postavljena pitanja. | Učenik samostalno zapisuje sve učestale izgovorene riječi. Učenik samostalno oblikuje pisani kratak tekst poznate tematike na temelju predloška, povezuje sve dijelove, primjenjuje osnovna pravopisna pravila i kreativno se izražava. Strukture koristi pravilno i uglavnom točno. |
| Vrlo dobar | Učenik uz povremenu pomoć u većini aktivnosti pokazuje razumijevanje kratkoga i jednostavnoga teksta poznate tematike te navodi ključnu informaciju i glavnu poruku teksta. Uglavnom samostalno, uz manje poteškoće, odgovara na pitanja, točno ispravlja većinu netočnih tvrdnji, te točno nadopunjuje većinu riječi koje nedostaju u tekstu. Greške uočava uz povremenu pomoć učitelja te ih samostalno ispravlja. | Učenik uz povremenu pomoć u većini aktivnosti pokazuje razumijevanje kratkoga i jednostavnoga teksta poznate tematike. Učenik uz povremenu pomoć primjenjuje odgovarajuća intonacijska obilježja. Razumije glavnu poruku teksta što je vidljivo u popratnim zadacima koje rješava uz pokoju pogrešku. Eventualne greške brzo ispravlja. | Uz povremenu pomoć učitelja govori tekst u cjelini, povezuje elemente teksta, opisuje, predstavlja i prepričava kratak tekst poznate tematike. U govorenju ponekad griješi, no samostalno ispravlja svoj govor. Uz povremenu pomoć sudjeluje u kratkome razgovoru poznate tematike i preuzima riječ. Obrađeni vokabular je usvojio te ga koristi u govoru. | Učenik uz povremenu pomoć zapisuje većinu učestalih izgovorenih riječi. Učenik uz povremenu pomoć oblikuje pisani kratak tekst poznate tematike na temelju predloška, povezuje gotovo sve dijelove, primjenjuje osnovna pravopisna pravila. U pisanju se koristi obrađenim jezičnim strukturama uz povremene greške. |
| Dobar | Učenik uz čestu pomoć u većini manje zahtjevnih aktivnosti pokazuje razumijevanje kratkoga i jednostavnoga teksta poznate tematike te navodi ključnu informaciju i glavnu poruku teksta Uz povremenu pomoć učitelja odgovara uglavnom točno na postavljena pitanja, točno ispravlja dio netočnih tvrdnji, te točno nadopunjuje dio riječi koje nedostaju u tekstu. Potrebna mu je povremena pomoć i potpora u radu. | Učenik uz čestu pomoć u većini aktivnosti pokazuje razumijevanje kratkoga i jednostavnoga teksta poznate tematike. Učenik uz čestu pomoć primjenjuje odgovarajuća intonacijska obilježja. Glavnu poruku teksta razumije samo djelomično.Greške sam teško ispravlja. | Uz povremenu pomoć učitelja govori većinu teksta, povezuje elemente teksta, opisuje, predstavlja i prepričava kratak tekst poznate tematike. U govorenju griješi, no uz čestu pomoć ispravlja svoj govor. Uz čestu pomoć sudjeluje u kratkome razgovoru poznate tematike i preuzima riječ na poticaj učitelja. Obrađeni vokabular je uglavnom usvojio te ga koristi u govoru. | Učenik uz čestu pomoć zapisuje dio učestalih izgovorenih riječi. Učenik uz čestu pomoć oblikuje pisani kratak tekst poznate tematike na temelju predloška, povezuje većinu dijelova, primjenjuje osnovna pravopisna pravila. U pisanju se koristi s više jednostavnih jezičnih struktura. |
| Dovoljan | Učenik uz stalnu pomoć u manje zahtjevnim aktivnostima pokazuje razumijevanje kratkoga i jednostavnoga teksta poznate tematike te navodi ključnu informaciju. Uz pomoć nastavnika odgovara djelomično točno na postavljena pitanja, koristeći uglavnom kratke odgovore. Ispravak netočnih tvrdnji i nadopunjavanje teksta teče otežano i uz nastavnikovu pomoć. | Učenik uz stalnu pomoć u manje zahtjevnim aktivnostima pokazuje razumijevanje kratkoga i jednostavnoga teksta poznate tematike. Učenik uz stalnu pomoć primjenjuje određena odgovarajuća intonacijska obilježja. Greške ispravlja isključivo uz pomoć učitelja. Glavnu poruku teksta razumije isključivo uz objašnjenja i pojednostavljenja. | Učenik uz stalnu pomoć učitelja govori tek dijelove teksta koje ne povezuje u smislenu cjelinu. Glavnu poruku teško razumije ili je razumije tek uz objašnjenja i pojednostavljenja. Uz stalnu pomoć sudjeluje u kratkom razgovoru na temelju predloška, no nudi uglavnom yes/no odgovore.Usvojio jako malo obrađenog vokabulara. Strukture slabo poznaje te ih teško koristi čak i uz stalan poticaj učitelja. Nije u stanju samostalno sastavljati rečenice, može pravilno ponoviti po modelu. | Učenik uz stalnu pomoć zapisuje jednostavne učestale izgovorene riječi Učenik uz stalnu pomoć oblikuje pisani kratak tekst pozna te tematike na temelju predloška, povezuje dio dijelova, primjenjuje neka osnovna pravopisna pravila. Strukture primjenjuje na osnovu predloška te često griješi. |
| Nedovoljan | Učenik uz stalnu pomoć u manje zahtjevnim aktivnostima ne pokazuje razumijevanje kratkoga i jednostavnoga teksta poznate tematike. Ne odgovara na pitanja koja zahtijevaju kratki odgovor niti uz stalnu pomoć nastavnika. Ne može nadopuniti tekst niti uz nastavnikovu pomoć. | Učenik uz stalnu pomoć u manje zahtjevnim aktivnostima ne pokazuje razumijevanje kratkoga i jednostavnoga teksta poznate tematike. Ne razumije dijelove teksta ni uz objašnjenja i pojednostavljenja. Popratne zadatke većinom ili u potpunosti ne rješava čak niti uz stalnu pomoć učitelja. | Učenik uz stalnu pomoć ne povezuje elemente teksta te ne može reproducirati kratak tekst poznate tematike na temelju predloška. Većinu vokabulara nije usvojio, a na pitanja ne odgovara niti uz stalnu pomoć učitelja. Strukture ne poznaje niti ih koristi u govoru čak niti uz stalnu pomoć i na poticaj učitelja. | Učenik uz stalnu pomoć ne može zapisati jednostavne učestale izgovorene riječi. Ne koristi slova kojih nema u hrvatskom jeziku. Ne može oblikovati pisani kratak tekst poznate tematike na temelju predloška čak ni uz stalnu pomoć učitelja. Osnovna pravopisna pravila uglavnom ne primjenjuje. Strukture uglavnom ne poznaje niti ih može primijeniti u pisanju. |

**7. RAZRED**

|  |  |
| --- | --- |
| **Slušanje s razumijevanjem** | Provjera razumijevanja slušanog teksta, rad na satu i slušanje uputa za rad, aktivnost, dodatni rad koji treba prezentirati ili odgovoriti na pitanja i time pokazati razumijevanje obavljenog zadatka / projekta. Provjera i ocjena odabranih sadržaja iz kulture i civilizacije. Projekti su : poster, rad u skupini,role play, reći nešto o slušanoj priči. |
| **Čitanje s razumijevanjem** | Provjera razumijevanja čitanog teksta, rad na satu i slušanje uputa za rad, aktivnost, dodatni rad koji treba prezentirati ili odgovoriti na pitanja i time pokazati razumijevanje obavljenog zadatka / projekta. Provjera i ocjena odabranih sadržaja iz kulture i civilizacije. Projekti su : poster, rad u skupini,role play, reći nešto o pročitanoj priči. |
| **Govorenje** | Usmena provjera: pitanja i odgovori, govorna produkcija i interakcija ( rad u paru ), poznavanje vokabulara i jezičnih struktura iz lekcija i korištenje u kontekstu, povezivanje nastavnih sadržaja s vlastitim životom. Aktivno sudjelovanje u debatama i vođenje grupe. Razgovori o temama iz plana i programa ( rad u paru ), prepričavanje tekstova i izražavanje vlastitih stavova s objašnjenjima. |
| **Pisanje** | Četiri ispita znanja u godini. Zadaci su: dopunjavanje, spajanje, svrstavanje, višestruki izbor. Dvije školske zadaće, pregled bilježnice i radne bilježnice, izrada projekata. Svako pisanje je vođeno pitanjima i uputama, zadan je broj riječi.  |

|  |  |  |  |  |
| --- | --- | --- | --- | --- |
|  | Slušanje s razumijevanjem | Čitanje s razumijevanjem | Govorenje | Pisanje |
| Odličan | Učenik razumije naputke i naredbe te na njih reagira samostalno i točno. Samostalno i točno povezuje vizualni i auditivni jezični sadržaj. Učenik samostalno i točno razumije upute i naredbe te jednostavne tekstove i dijaloge poznate tematike i osnovnu poruku sugovornika. Samostalno i točno izgovara i zapisuje slovkanu riječ. | Učenik tečno i očno čita rečenice i tekstove, vrlo rijetko griješi pri izgovoru. Nakon pročitanog teksta samostalno i točno rješava zadatke dopunjavanja, stavljanja u ispravan poredak i pridruživanja. Razumije smisao pročitanog teksta i s lakoćom pronalazi određene informacije. Koristi se kontekstom radi razumijevanja značenja nepoznatih riječi. | Učenik samostalno i točno reproducira sadržaje obrađene cjeline. S lakoćom sriče riječi te samostalno i točno prenosi poruku u slobodnoj govornoj aktivnosti u okviru poznatih jezičnih struktura i tematskih sadržaja. Učenik primjenjuje širok raspon prethodno usvojenih jezičnih sadržaja te se izražava s lakoćom. Samostalno i točno postavlja i odgovara na pitanja te sudjeluje u razgovoru u sklopu poznatih jezičnih struktura i tematskih sadržaja. | Učenik samostalno i točno povezuje dijelove riječi te organizira rečenice ili tekst u smislenu cjelinu. Samostalno i točno piše rečenice i poruke, kratke tekstove na temu i prenosi poruku upotrebljavajući sav ili velik dio obrađenog vokabulara i gramatičkih struktura. Učenik samostalno i točno pisano odgovara na pitanja i rješava zadatke te vrlo rijetko griješi u pravopisu i gramatici. Samostalno i točno piše vođene sastavke uz prethodnu pripremu. |
| Vrlo dobar | Učenik uglavnom točno razumije i reagira na naputke i naredbe. Uglavnom točno povezuje vizualni i auditivni jezični sadržaj. Učenik uglavnom točno razumije upute i naredbe te jednostavne tekstove i dijaloge poznate tematike i osnovnu poruku sugovornika. Uglavnom točno izgovara i zapisuje slovkanu riječ. | Učenik rečenice i tekstove čita tečno i točno uz manje pogreške pri izgovoru. Nakon pročitanog teksta uglavnom točno rješava zadatke dopunjavanja, stavljanja u ispravan poredak i pridruživanja Uglavnom razumije pročitani tekst i pronalazi određene informacije u tekstu. Ponekad se koristi kontekstom radi razumijevanja značenja nepoznatih riječi. | Učenik reproducira sadržaje obrađene cjeline uz manju pomoć. Sriče riječi uz poneku pogrešku. Učenik samostalno i točno prenosi poruku u slobodnoj govornoj aktivnosti u okviru poznatih jezičnih struktura i tematskih sadržaja. Ponekad čini pogreške u govoru, ali se samostalno ispravlja. Postavlja i odgovara na pitanja uz poneku pogrešku te uz manju pomoć sudjeluje u razgovoru u sklopu poznatih jezičnih struktura i tematskih sadržaja. | Učenik točno povezuje dijelove riječi te organizira rečenice ili tekst u smislenu cjelinu uz manje pogreške. Ponekad griješi kod pisanja rečenica i poruka, kratkih tekstova na temu i prenošenja poruke, ali se uz poticaj učitelja samostalno ispravlja.Točno pisano odgovara na pitanja i rješava zadatke uz manje pogreške u pravopisu i gramatici. Učenik točno piše vođene sastavke nakon prethodne pripreme uz manje pogreške. |
| Dobar | Učenik djelomično točno razumije i reagira na naputke i naredbe. Djelomično točno povezuje vizualni i auditivni jezični sadržaj. Učenik djelomično točno razumije upute i naredbe te jednostavne tekstove i dijaloge poznate tematike i osnovnu poruku sugovornika. Prepoznaje slovkanu riječ, ali je teže zapisuje i izgovara. | Učenik rečenice i tekstove čita s pogreškama u izgovoru ali ga se može razumjeti. Nakon pročitanog teksta djelomično točno rješava zadatke dopunjavanja, stavljanja u ispravan poredak i pridruživanja. Djelomično razumije pročitani tekst i teže pronalazi određene informacije u tekstu. Rijetko pomoću konteksta razumije nepoznate riječi.  | Učenik sadržaje obrađene cjeline reproducira uz veće pogreške. Kod sricanja riječi dosta griješi, ali se na poticaj često samostalno ispravlja. Kod prenošenja poruke u slobodnoj govornoj aktivnosti u okviru poznatih jezičnih struktura i tematskih sadržaja čini pogreške koje ponekad ometaju razumijevanje. Postavlja i odgovara na pitanja te sudjeluje u razgovoru u sklopu poznatih jezičnih struktura i tematskih sadržaja uz veće pogreške i pomoć. | Učenik povezuje dijelove riječi te organizira rečenice ili tekst u smislenu cjelinu uz velike pogreške i čestu pomoć učitelja. Češće griješi kod pisanja rečenica i poruka, kratkih tekstova na temu i prenošenja poruke te se samo uz pomoć učitelja ispravlja upotrebljavajući skroman dio obrađenog vokabulara. Kod pisanog odgovaranja na pitanja i rješavanja zadataka čini veći broj pogrešaka no pravopisne pogreške i pogreške u gramatici ne ometaju razumijevanje. Vođene sastavke piše uz velike pogreške koje bitno ne ometaju razumijevanje. |
| Dovoljan | Učenik razumije i reagira na naputke i naredbe samo uz pomoć učitelja. Povezuje vizualni i auditivni jezični sadržaj samo uz pomoć učitelja. Razumije upute i naredbe te jednostavne tekstove i dijaloge poznate tematike i osnovnu poruku sugovornika samo uz pomoć učitelja. Prepoznaje i zapisuje jednostavnije riječi samo uz pomoć. | Učenik prethodno obrađene rečenice i tekstove čita s pogreškama koje otežavaju razumijevanje. Nakon pročitanog teksta rješava zadatke dopunjavanja, stavljanja u ispravan poredak i pridruživanja samo uz pomoć učitelja. Razumije pročitani tekst i nalazi određene informacije u tekstu samo uz pomoć učitelja. | Učenik reproducira sadržaje obrađene cjeline samo uz pomoć učitelja. Sriče samo neke jednostavnije riječi uz pomoć. U okviru poznatih jezičnih i tematskih sadržaja ne prenosi samostalno poruku već uz stalnu pomoć i poticaj učitelja. Postavlja i odgovara na pitanja u sklopu poznatih jezičnih struktura i tematskih sadržaja samo uz pomoć i poticaj učitelja. | Učenik povezuje dijelove riječi te organizira rečenice ili tekst u smislenu cjelinu čineći velike pogreške i samo uz pomoć učitelja. Piše jednostavne rečenice i poruke, kraće tekstove, prenosi poruku , pisano odgovara na pitanja i rješava zadatke samo uz pomoć učitelja čineći velike pogreške i upotrebljavajući samo osnovni vokabular. Pogreške u pravopisu i gramatici ometaju razumijevanje. Vođene sastavke piše uz velike pogreške koje bitno ometaju razumijevanje. |
| Nedovoljan | Učenik ne razumije i ne reagira na naputke i naredbe niti uz pomoć učitelja. Ne povezuje vizualni i auditivni jezični ni uz pomoć učitelja. Učenik ne razumije upute i naredbe te jednostavne tekstove i dijaloge poznate tematike ni osnovnu poruku sugovornika niti uz pomoć učitelja. Ne prepoznaje i ne zapisuje jednostavnije riječi niti uz pomoć. | Učenik prethodno obrađene rečenice i tekstove čita s pogreškama koje otežavaju razumijevanje. Nakon pročitanog teksta ne rješava zadatke dopunjavanja, stavljanja u ispravan poredak i pridruživanja niti uz pomoć učitelja. Ne razumije pročitani tekst i ne nalazi određene informacije u tekstu niti uz pomoć učitelja. | Učenik ne reproducira sadržaje obrađene cjeline ni uz pomoć učitelja. U potpunosti netočno sriče jednostavne riječi unatoč pomoći. U okviru poznatih jezičnih i tematskih sadržaja ne prenosi poruku niti uz pomoć učitelja. Ne postavlja i ne odgovara na pitanja u sklopu poznatih jezičnih struktura i tematskih sadržaja ni uz pomoć i poticaj učitelja. | Učenik ne povezuje dijelove riječi te ne organizira rečenice ili tekst u smislenu cjelinu unatoč pomoći i pojednostavljenjima. U potpunosti netočno piše jednostavne rečenice i poruke, kraće tekstove, ne prenosi poruku, ne odgovara pisano na pitanja i ne rješava zadatke ni uz pojednostavljenja i pomoć učitelja. U potpunosti netočno piše vođene sastavke uz pomoć i pojednostavljenja te unatoč prethodnoj pripremi. |

**8. RAZRED**

|  |  |
| --- | --- |
| **Slušanje s razumijevanjem** | Provjera razumijevanja slušanog teksta, rad na satu i slušanje uputa za rad, aktivnost, dodatni rad koji treba prezentirati ili odgovoriti na pitanja i time pokazati razumijevanje obavljenog zadatka / projekta. Provjera i ocjena odabranih sadržaja iz kulture i civilizacije. Projekti su : poster, rad u skupini,role play, reći nešto o slušanoj priči. |
| **Čitanje s razumijevanjem** | Provjera razumijevanja čitanog teksta, rad na satu i slušanje uputa za rad, aktivnost, dodatni rad koji treba prezentirati ili odgovoriti na pitanja i time pokazati razumijevanje obavljenog zadatka / projekta. Provjera i ocjena odabranih sadržaja iz kulture i civilizacije. Projekti su : poster, rad u skupini,role play, reći nešto o pročitanoj priči. |
| **Govorenje** | Usmena provjera: pitanja i odgovori, govorna produkcija i interakcija ( rad u paru ), poznavanje vokabulara i jezičnih struktura iz lekcija i korištenje u kontekstu, povezivanje nastavnih sadržaja s vlastitim životom. Aktivno sudjelovanje u debatama i vođenje grupe. Razgovori o temama iz plana i programa ( rad u paru ), prepričavanje tekstova i izražavanje vlastitih stavova s objašnjenjima. |
| **Pisanje** | Četiri ispita znanja u godini. Zadaci su: dopunjavanje, spajanje, svrstavanje, višestruki izbor. Dvije školske zadaće, pregled bilježnice i radne bilježnice, izrada projekata. Svako pisanje je vođeno pitanjima i uputama, zadan je broj riječi.  |

|  |  |  |  |  |
| --- | --- | --- | --- | --- |
|  | Slušanje s razumijevanjem | Čitanje s razumijevanjem | Govorenje | Pisanje |
| Odličan | Učenik razumije naputke i naredbe te na njih reagira samostalno i točno. Samostalno i točno povezuje vizualni i auditivni jezični sadržaj. Učenik samostalno i točno razumije upute i naredbe te jednostavne tekstove i dijaloge poznate tematike i osnovnu poruku sugovornika. Samostalno i točno izgovara i zapisuje slovkanu riječ. | Učenik tečno i očno čita rečenice i tekstove, vrlo rijetko griješi pri izgovoru. Nakon pročitanog teksta samostalno i točno rješava zadatke dopunjavanja, stavljanja u ispravan poredak i pridruživanja. Razumije smisao pročitanog teksta i s lakoćom pronalazi određene informacije. Koristi se kontekstom radi razumijevanja značenja nepoznatih riječi. | Učenik samostalno i točno reproducira sadržaje obrađene cjeline. S lakoćom sriče riječi te samostalno i točno prenosi poruku u slobodnoj govornoj aktivnosti u okviru poznatih jezičnih struktura i tematskih sadržaja. Učenik primjenjuje širok raspon prethodno usvojenih jezičnih sadržaja te se izražava s lakoćom. Samostalno i točno postavlja i odgovara na pitanja te sudjeluje u razgovoru u sklopu poznatih jezičnih struktura i tematskih sadržaja. | Učenik samostalno i točno povezuje dijelove riječi te organizira rečenice ili tekst u smislenu cjelinu. Samostalno i točno piše rečenice i poruke, kratke tekstove na temu i prenosi poruku upotrebljavajući sav ili velik dio obrađenog vokabulara i gramatičkih struktura. Učenik samostalno i točno pisano odgovara na pitanja i rješava zadatke te vrlo rijetko griješi u pravopisu i gramatici. Samostalno i točno piše vođene sastavke uz prethodnu pripremu. |
| Vrlo dobar | Učenik uglavnom točno razumije i reagira na naputke i naredbe. Uglavnom točno povezuje vizualni i auditivni jezični sadržaj. Učenik uglavnom točno razumije upute i naredbe te jednostavne tekstove i dijaloge poznate tematike i osnovnu poruku sugovornika. Uglavnom točno izgovara i zapisuje slovkanu riječ. | Učenik rečenice i tekstove čita tečno i točno uz manje pogreške pri izgovoru. Nakon pročitanog teksta uglavnom točno rješava zadatke dopunjavanja, stavljanja u ispravan poredak i pridruživanja Uglavnom razumije pročitani tekst i pronalazi određene informacije u tekstu. Ponekad se koristi kontekstom radi razumijevanja značenja nepoznatih riječi. | Učenik reproducira sadržaje obrađene cjeline uz manju pomoć. Sriče riječi uz poneku pogrešku. Učenik samostalno i točno prenosi poruku u slobodnoj govornoj aktivnosti u okviru poznatih jezičnih struktura i tematskih sadržaja. Ponekad čini pogreške u govoru, ali se samostalno ispravlja. Postavlja i odgovara na pitanja uz poneku pogrešku te uz manju pomoć sudjeluje u razgovoru u sklopu poznatih jezičnih struktura i tematskih sadržaja. | Učenik točno povezuje dijelove riječi te organizira rečenice ili tekst u smislenu cjelinu uz manje pogreške. Ponekad griješi kod pisanja rečenica i poruka, kratkih tekstova na temu i prenošenja poruke, ali se uz poticaj učitelja samostalno ispravlja.Točno pisano odgovara na pitanja i rješava zadatke uz manje pogreške u pravopisu i gramatici. Učenik točno piše vođene sastavke nakon prethodne pripreme uz manje pogreške. |
| Dobar | Učenik djelomično točno razumije i reagira na naputke i naredbe. Djelomično točno povezuje vizualni i auditivni jezični sadržaj. Učenik djelomično točno razumije upute i naredbe te jednostavne tekstove i dijaloge poznate tematike i osnovnu poruku sugovornika. Prepoznaje slovkanu riječ, ali je teže zapisuje i izgovara. | Učenik rečenice i tekstove čita s pogreškama u izgovoru ali ga se može razumjeti. Nakon pročitanog teksta djelomično točno rješava zadatke dopunjavanja, stavljanja u ispravan poredak i pridruživanja. Djelomično razumije pročitani tekst i teže pronalazi određene informacije u tekstu. Rijetko pomoću konteksta razumije nepoznate riječi.  | Učenik sadržaje obrađene cjeline reproducira uz veće pogreške. Kod sricanja riječi dosta griješi, ali se na poticaj često samostalno ispravlja. Kod prenošenja poruke u slobodnoj govornoj aktivnosti u okviru poznatih jezičnih struktura i tematskih sadržaja čini pogreške koje ponekad ometaju razumijevanje. Postavlja i odgovara na pitanja te sudjeluje u razgovoru u sklopu poznatih jezičnih struktura i tematskih sadržaja uz veće pogreške i pomoć. | Učenik povezuje dijelove riječi te organizira rečenice ili tekst u smislenu cjelinu uz velike pogreške i čestu pomoć učitelja. Češće griješi kod pisanja rečenica i poruka, kratkih tekstova na temu i prenošenja poruke te se samo uz pomoć učitelja ispravlja upotrebljavajući skroman dio obrađenog vokabulara. Kod pisanog odgovaranja na pitanja i rješavanja zadataka čini veći broj pogrešaka no pravopisne pogreške i pogreške u gramatici ne ometaju razumijevanje. Vođene sastavke piše uz velike pogreške koje bitno ne ometaju razumijevanje. |
| Dovoljan | Učenik razumije i reagira na naputke i naredbe samo uz pomoć učitelja. Povezuje vizualni i auditivni jezični sadržaj samo uz pomoć učitelja. Razumije upute i naredbe te jednostavne tekstove i dijaloge poznate tematike i osnovnu poruku sugovornika samo uz pomoć učitelja. Prepoznaje i zapisuje jednostavnije riječi samo uz pomoć. | Učenik prethodno obrađene rečenice i tekstove čita s pogreškama koje otežavaju razumijevanje. Nakon pročitanog teksta rješava zadatke dopunjavanja, stavljanja u ispravan poredak i pridruživanja samo uz pomoć učitelja. Razumije pročitani tekst i nalazi određene informacije u tekstu samo uz pomoć učitelja. | Učenik reproducira sadržaje obrađene cjeline samo uz pomoć učitelja. Sriče samo neke jednostavnije riječi uz pomoć. U okviru poznatih jezičnih i tematskih sadržaja ne prenosi samostalno poruku već uz stalnu pomoć i poticaj učitelja. Postavlja i odgovara na pitanja u sklopu poznatih jezičnih struktura i tematskih sadržaja samo uz pomoć i poticaj učitelja. | Učenik povezuje dijelove riječi te organizira rečenice ili tekst u smislenu cjelinu čineći velike pogreške i samo uz pomoć učitelja. Piše jednostavne rečenice i poruke, kraće tekstove, prenosi poruku , pisano odgovara na pitanja i rješava zadatke samo uz pomoć učitelja čineći velike pogreške i upotrebljavajući samo osnovni vokabular. Pogreške u pravopisu i gramatici ometaju razumijevanje. Vođene sastavke piše uz velike pogreške koje bitno ometaju razumijevanje. |
| Nedovoljan | Učenik ne razumije i ne reagira na naputke i naredbe niti uz pomoć učitelja. Ne povezuje vizualni i auditivni jezični ni uz pomoć učitelja. Učenik ne razumije upute i naredbe te jednostavne tekstove i dijaloge poznate tematike ni osnovnu poruku sugovornika niti uz pomoć učitelja. Ne prepoznaje i ne zapisuje jednostavnije riječi niti uz pomoć. | Učenik prethodno obrađene rečenice i tekstove čita s pogreškama koje otežavaju razumijevanje. Nakon pročitanog teksta ne rješava zadatke dopunjavanja, stavljanja u ispravan poredak i pridruživanja niti uz pomoć učitelja. Ne razumije pročitani tekst i ne nalazi određene informacije u tekstu niti uz pomoć učitelja. | Učenik ne reproducira sadržaje obrađene cjeline ni uz pomoć učitelja. U potpunosti netočno sriče jednostavne riječi unatoč pomoći. U okviru poznatih jezičnih i tematskih sadržaja ne prenosi poruku niti uz pomoć učitelja. Ne postavlja i ne odgovara na pitanja u sklopu poznatih jezičnih struktura i tematskih sadržaja ni uz pomoć i poticaj učitelja. | Učenik ne povezuje dijelove riječi te ne organizira rečenice ili tekst u smislenu cjelinu unatoč pomoći i pojednostavljenjima. U potpunosti netočno piše jednostavne rečenice i poruke, kraće tekstove, ne prenosi poruku, ne odgovara pisano na pitanja i ne rješava zadatke ni uz pojednostavljenja i pomoć učitelja. U potpunosti netočno piše vođene sastavke uz pomoć i pojednostavljenja te unatoč prethodnoj pripremi. |